ประกาศคณะรักษาความสงบแห่งชาติ ฉบับที่ 34/2557 เรื่อง การปรับปรุงโครงสร้างการจัดของคณะรักษาความสงบแห่งชาติ
ประกาศวันที่ 2014-05-30

content: ประกาศคณะรักษาความสงบแห่งชาติ ฉบับที่ ๓๔/๒๕๕๗ เรื่อง การปรับปรุงโครงสร้างการจัดของคณะรักษาความสงบแห่งชาติ
content: เพื่อให้การบริหารราชการของคณะรักษาความสงบแห่งชาติเป็นไปด้วยความเรียบร้อยเกิดประสิทธิภาพและประสิทธิผลสูงสุด จึงให้ปรับปรุงโครงสร้างการจัดส่วนงานของคณะรักษาความสงบแห่งชาติตามประกาศคณะรักษาความสงบแห่งชาติ ฉบับที่ ๒๒/๒๕๕๗ ลงวันที่ ๒๓ พฤษภาคม พุทธศักราช ๒๕๕๗ ดังนี้
sectionNo: 1
content: ๑. ให้ปรับปรุงโครงสร้างการจัดส่วนงานของสำนักเลขาธิการคณะรักษาความสงบแห่งชาติ (สลธ.คสช.) ดังนี้ ๑.๑ ให้ยกเลิกโครงสร้างการจัดส่วนงานของ สลธ.คสช. ตามประกาศคณะรักษาความสงบแห่งชาติ ฉบับที่ ๒๒/๒๕๕๗ ลงวันที่ ๒๓ พฤษภาคม พุทธศักราช ๒๕๕๗ ๑.๒ ให้ใช้โครงสร้างการจัดของ สลธ.คสช. (ผนวก ก โครงสร้าง สลธ.คสช.)
sectionNo: 1
content: โดยประกอบไปด้วย ๒ ส่วนงานดังนี้ ๑.๒.๑ ส่วนงานการรักษาความสงบเรียบร้อย (สรส.) : มี พลเอก อักษรา เกิดผล เสนาธิการทหารบก เป็น ผู้อำนวยการส่วนงานการรักษาความสงบเรียบร้อย (ผอ.สรส.) และ พลโท ฉัตรเฉลิม เฉลิมสุข รองเสนาธิการทหารบก เป็น รองผู้อำนวยการส่วนงานการรักษาความสงบเรียบร้อย (รอง ผอ.สรส.)
sectionNo: 1
content: มีหน้าที่ในการวางแผน อำนวยการ ควบคุม และกำกับดูแลการปฏิบัติภารกิจการรักษาความสงบเรียบร้อยในพื้นที่รับผิดชอบของ คสช. ๑.๒.๒ ส่วนงานการบริหารราชการ (สบร.) : มี พลโท ชาตอุดม ติตถะสิริ รองเสนาธิการทหารบก เป็น ผู้อำนวยการส่วนงานการบริหารราชการ (ผอ.สบร.) และ พล.ท. อนันตพร กาญจนรัตน์ ปลัดบัญชีทหารบก เป็น
sectionNo: 1
content: รองผู้อำนวยการส่วนงานการบริหารราชการ (รอง ผอ.สบร.) มีหน้าที่ในการกำกับดูแลการบริหารราชการของฝ่ายต่าง ๆ ของ คสช. และหน่วยงาน/ส่วนราชการที่ขึ้นตรงต่อ หน.คสช.
sectionNo: 2
content: ๒. ให้ศูนย์อำนวยการบริหารจังหวัดชายแดนภาคใต้ (ศอ.บต.) เป็นส่วนราชการที่ขึ้นตรงกับหัวหน้าคณะรักษาความสงบแห่งชาติ
sectionName: วันใช้บังคับ
content: ทั้งนี้ ตั้งแต่บัดนี้เป็นต้นไป
content: ประกาศ ณ วันที่ ๒๔ พฤษภาคม พุทธศักราช ๒๕๕๗ พลเอก ประยุทธ์ จันทร์โอชา หัวหน้าคณะรักษาความสงบแห่งชาติ
sectionName: โครงสร้าง สำนักเลขาธิการ คณะรักษาความสงบแห่งชาติ (สลธ.คสช.)